***Te mika »Kariera v institucijah EU«? Želiš iz prve roke izvedeti kako poteka izbirni postopek in se seznaniti z EPSO testi?***

Informacijski točki Europe Direct Maribor in Europe Direct Murska Sobota, ki delujeta pod okriljem Zavoda PIP, organizirata brezplačno delavnico **»Kariera v EU institucijah«,** ki bo potekala dne **12. 5. 2015 s pričetkom ob 16.00 v prostorih Zavoda PIP**, **Gosposvetska cesta 86** v Mariboru.

Delavnica je namenjena študentkam in študentom zaključnih letnikov, absolventkam in absolventom družboslovnih smeri, ki jim delo v mednarodnem okolju predstavlja izziv in želijo izvedeti kako do zaposlitve v evropskih institucijah.

Delavnica bo praktično naravnana. Najprej bo potekala predstavitev možnosti zaposlovanja in opravljanja pripravništev v institucijah EU, sledila bo predstavitev in simulacija EPSO testov, ki jih Evropski urad za izbor osebja izvaja v prvi fazi izbirnega postopka. Udeleženci bodo tako dobili vpogled kako testi izgledajo v praksi.

Delavnico bo izvedla **Katja Bajt, ambasadorka Evropskega urada za izbor osebja**.

Zaradi omejenega števila mest se je na delavnico potrebno predhodno prijaviti. Prijave zbiramo do zapolnitve mest na e-naslovu: [**https://www.1ka.si/a/63495**](https://www.1ka.si/a/63495)